نصف كوب عسل ونصف كوب سكر ونصف كوب زبده و٣بيض ومعلقه فانيلا ومعلقه صغيره بكنج صودا (الكربونات )ورشه ملح وطحين تقريبا ٤اكواب وحسب الطحين لمن تتشكل عجينه معكم
بالنسبه للكريمه ٤بكيت دريم ويب ومعلقتين سكر وبنخفقههم بميا متلجه تقريبا كوب الا ربع ونخفقهم جيدا ثم نضيف معلقتين عسل وجبنه كريميه انا كان عندي لبنه تركيه حطيت منها و٣معالق توفي كراميل اعطى للكراميل طعم زاكي كتير
الخطوات
اول شي بالكسرولا نضع الزبده وبس تسيح نضيف العسل ومن ثم نضيف الكربونه ونحرك بالاسبتولا او المضرب حتلاقيها صارت رغوه نطفي عليها ونتركها تدفى معنا
نخفق السكر والبيض والفانيلا بالمضرب الكهربائي. او اليدوي بشكل سريع ومن ثم نضيف الزبده والعسل وطبعا لازم يكون دافي مش سخن ونحرك بالمضرب ومن ثم نضيف الطحين والملح ونحرك بالاسبتولا او بايدك لتكون عجينه معك ونضع طحين على السطح الحامل ونضع العجينه ونشكلها شكل مستطيل ونقطعها ٩ قطع وكل قطعه نفردها عشكل دائره انا استخذمت صحن عشن تكون متساويه بشكل وطبعا كلهم رقيتهم بشوبك وغزيتهم بالشوكه لكل العجينه عشن ماتنفش معي وخبزت تنتين تنتين بالصنيه وبالفرن عل ١٧٠من تحت وفوق انتبهو مابتاخد وقت تقريبا ٤ل٥د حسب نوع الفرن وبتكون عشقار ولمن تطلعوه بتلاحظوا انو يبست العجينه لانو بتسير متل البسكويت ولمن تخلصو الكميه اتركوه يبرد
وطبعا الي زاد من العجينه حطوه عادي هادا بنفتفته فوق الكريمه
بعذين بتحطيه بصحن او بايركس تحطي البسكويت بعدين الكريمه وتعملي ٨او ٩طبقات بسكويت فوقها الكريمه واخر شي الكريمه بتذهني كلها كريمه وبترشي البسكويت الي زاد فوقه لزينه وبتلاجه لتاني يوم